
DR 31.10.2016                                                                                                                                                   117               

 

 Timbalan Yang di-Pertua [Datuk Seri Dr. Ronald Kiandee]:  Masih muda Yang 
Berhormat ya. 

 Tuan Manivannan A/L Gowindasamy [Kapar]: Ya tetap muda. Hati pun muda. 
Belanjawan peringkat dasar 2017. Isu pertama saya ialah pengurangan peruntukan untuk 
sektor pendidikan. Sektor pendidikan merupakan tulang belakang untuk mana-mana negara 
yang sudah maju dan mempunyai daya persaingan antarabangsa. Sebuah kerajaan diukur 
kebijaksanaan dan prestasinya melalui dasar dan polisi untuk memperkasa dan 
memperkembangkan modal insan dan kesejahteraan masyarakat secara majmuk.  
Sebaliknya apa yang saya perhatikan ialah Kerajaan Persekutuan lebih fokus kepada 
pemberian tunai dan peningkatan liabiliti.   

 Negara kita juga mempunyai hasrat iaitu untuk menjadi negara berpendapatan 
tinggi. Impian ini hanya akan berlegar sekadar mimpi di siang hari sekiranya tiada 
pendidikan secara berkualiti dan accessibility secara menyeluruh untuk setiap warganegara 
Malaysia. Tanpa kualiti dan accessibility kepada sektor pendidikan, konsep negara 
berpendapatan tinggi hanya sebuah lakaran komik untuk mencabuli kepintaran masyarakat.   

Kini, kita sanggup mengorbankan aspek penyelidikan dan pembangunan research 
and development (R&amp;D) dalam sektor pendidikan. Tanpa sebarang R&amp;D, kualiti graduan-
graduan adalah rendah. Hasil akhir daripada kepincangan ini dan dasar Kerajaan 
Persekutuan yang sasar hanya akan menghasilkan tenaga kerja mahir yang rendah dengan 
izin low-skilled labor tetapi memerlukan gaji yang lebih tinggi untuk menjana kehidupan 
mereka akibat kos sara hidup yang tinggi.    

 Ini adalah imbangan yang amat membimbangkan setiap individu masyarakat 
Malaysia secara am dan Kerajaan UMNO Barisan Nasional secara khususnya.  Persoalan 
saya ialah bagaimana ia praktikal sekiranya peruntukan dikurangkan tahun demi tahun?  
Bagaimana Kerajaan Persekutuan akan memastikan modal insan dapat dijana mengikut 
permintaan pasaran semasa?  Apakah tindakan Kerajaan Persekutuan untuk 
mengimbangkan kualiti graduan yang dihasilkan dengan peluang pekerjaan pada mereka 
setaraf dengan gaji yang setimpal?   

 Isu kedua Tuan Yang di-Pertua ialah mengenai pengurangan peruntukan untuk 
sektor kesihatan.  Kini sektor perkhidmatan kesihatan sering menjadi persoalan rakyat 
umum.  Jabatan Bomba telah lama menyarankan bahawa langkah-langkah keselamatan di 
hospital kerajaan diselaraskan mengikut standard amalan SOP yang sewajarnya.  Namun 
begitu Kementerian Kesihatan tidak mengambil inisiatif yang secukupnya untuk 
memperbaiki keadaan yang sedia ada.  Situasi ini berterusan agak lama walaupun ketika itu 
dana yang diperuntukkan adalah lebih daripada sekarang.   

Di samping itu insiden terkini ialah Hospital Sultanah Aminah di Johor Bahru pada 
25 Oktober 2016 yang telah meragut enam nyawa.  Saya seperti setiap warganegara 
Malaysia turut simpati dan mengucapkan takziah kepada setiap keluarga mangsa.  Saya 
juga mengucapkan tahniah dan syabas kepada semua insan yang hempas pulas 
mengorbankan diri mereka untuk menyelamatkan pesakit di hospital tersebut pada hari 
berkenaan.   

Namun begitu Tuan Yang di-Pertua, adalah juga tanggungjawab saya sebagai Ahli 
Parlimen untuk menyoal kementerian dan Kerajaan Persekutuan sekiranya wujud kelalaian 
dan kecuaian daripada aspek langkah-langkah keselamatan mengikut standard amalan 
yang sewajarnya.   

■2050 

Persoalan saya Tuan Yang di-Pertua ialah adakah benar Malaysian Medical 
Council telah memberi nasihat supaya semua wad ICU dan CCU sepatutnya dikhaskan di 
tingkat bawah, ground floor. Saranan ini adalah selaras dengan langkah-langkah 
keselamatan kerana sekiranya ada sesuatu yang berlaku di luar dugaan, pesakit-pesakit di 
wad ICU dan CCU dapat diselamatkan dengan lebih mudah.  

Jika benar, mengapa nasihat dan saranan ini gagal diselaraskan oleh Kementerian 
Kesihatan dan Kerajaan Persekutuan? Apakah langkah-langkah Kerajaan Persekutuan 
untuk memastikan langkah-langkah keselamatan di hospital kerajaan dilaksanakan 
walaupun dengan peruntukan dana yang telah berkurangan?  



Timbalan Yang di-Pertua [Datuk Seri Dr. Ronald Kiandee]: Masih muda Yang Berhormat ya. Tuan Manivannan A/L Gowindasamy [Kapar]: Ya tetap muda. Hati pun muda. Belanjawan peringkat dasar 2017. Isu pertama saya ialah pengurangan peruntukan untuk sektor pendidikan. Sektor pendidikan merupakan tulang belakang untuk mana-mana negara yang sudah maju dan mempunyai daya persaingan antarabangsa. Sebuah kerajaan diukur kebijaksanaan dan prestasinya melalui dasar dan polisi untuk memperkasa dan memperkembangkan modal insan dan kesejahteraan masyarakat secara majmuk. Sebaliknya apa yang saya perhatikan ialah Kerajaan Persekutuan lebih fokus kepada pemberian tunai dan peningkatan liabiliti. Negara kita juga mempunyai hasrat iaitu untuk menjadi negara berpendapatan tinggi. Impian ini hanya akan berlegar sekadar mimpi di siang hari sekiranya tiada pendidikan secara berkualiti dan accessibility secara menyeluruh untuk setiap warganegara Malaysia. Tanpa kualiti dan accessibility kepada sektor pendidikan, konsep negara berpendapatan tinggi hanya sebuah lakaran komik untuk mencabuli kepintaran masyarakat. Kini, kita sanggup mengorbankan aspek penyelidikan dan pembangunan research and development (R&D) dalam sektor pendidikan. Tanpa sebarang R&D, kualiti graduan- graduan adalah rendah. Hasil akhir daripada kepincangan ini dan dasar Kerajaan Persekutuan yang sasar hanya akan menghasilkan tenaga kerja mahir yang rendah dengan izin low-skilled labor tetapi memerlukan gaji yang lebih tinggi untuk menjana kehidupan mereka akibat kos sara hidup yang tinggi. Ini adalah imbangan yang amat membimbangkan setiap individu masyarakat Malaysia secara am dan Kerajaan UMNO Barisan Nasional secara khususnya. Persoalan saya ialah bagaimana ia praktikal sekiranya peruntukan dikurangkan tahun demi tahun? Bagaimana Kerajaan Persekutuan akan memastikan modal insan dapat dijana mengikut permintaan pasaran semasa? Apakah tindakan Kerajaan Persekutuan untuk mengimbangkan kualiti graduan yang dihasilkan dengan peluang pekerjaan pada mereka setaraf dengan gaji yang setimpal?. Isu kedua Tuan Yang di-Pertua ialah mengenai pengurangan peruntukan untuk sektor kesihatan. Kini sektor perkhidmatan kesihatan sering menjadi persoalan rakyat umum. Jabatan Bomba telah lama menyarankan bahawa langkah-langkah keselamatan di hospital kerajaan diselaraskan mengikut standard amalan SOP yang sewajarnya. Namun begitu Kementerian Kesihatan tidak mengambil inisiatif yang secukupnya untuk memperbaiki keadaan yang sedia ada. Situasi ini berterusan agak lama walaupun ketika itu dana yang diperuntukkan adalah lebih daripada sekarang. Di samping itu insiden terkini ialah Hospital Sultanah Aminah di Johor Bahru pada 25 Oktober 2016 yang telah meragut enam nyawa. Saya seperti setiap warganegara Malaysia turut simpati dan mengucapkan takziah kepada setiap keluarga mangsa. Saya juga mengucapkan tahniah dan syabas kepada semua insan yang hempas pulas mengorbankan diri mereka untuk menyelamatkan pesakit di hospital tersebut pada hari berkenaan. Namun begitu Tuan Yang di-Pertua, adalah juga tanggungjawab saya sebagai Ahli Parlimen untuk menyoal kementerian dan Kerajaan Persekutuan sekiranya wujud kelalaian dan kecuaian daripada aspek langkah-langkah keselamatan mengikut standard amalan yang sewajarnya. #2050. Persoalan saya Tuan Yang di-Pertua ialah adakah benar Malaysian Medical Council telah memberi nasihat supaya semua wad ICU dan CCU sepatutnya dikhaskan di tingkat bawah, ground floor. Saranan ini adalah selaras dengan langkah-langkah keselamatan kerana sekiranya ada sesuatu yang berlaku di luar dugaan, pesakit-pesakit di wad ICU dan CCU dapat diselamatkan dengan lebih mudah. Jika benar, mengapa nasihat dan saranan ini gagal diselaraskan oleh Kementerian Kesihatan dan Kerajaan Persekutuan? Apakah langkah-langkah Kerajaan Persekutuan untuk memastikan langkah-langkah keselamatan di hospital kerajaan dilaksanakan walaupun dengan peruntukan dana yang telah berkurangan?.